Harperio sala
Harperio sala (angl. Harper's Island) – siaubo, fantastinis, detektyvinis televizijos serialas, sukurtas Ari Schlossberg’o televizijai CBS. Serialą „Harperio sala“ sudaro vienas sezonas, kuriame yra 13 serijų. Originalus serialo eterio laikotarpis 2009 m. balandžio 9 d. – 2009 m. liepos 11 d. Lietuvoje rodytas per TV3. Filmuotas netoli Vankuverio. Serialas išskirtinis tuo, kad ne tik žiūrovai nežino, kas yra žudikas. Serialo aktoriai filmavimo metu taip pat nenutuokė, kurio eilė ateis palikti salą ir šį mistišką šou. Apie savo pasitraukimą iš filmavimo aikštelės aktoriai sužinodavo tik gavę filmuojamos serijos scenarijų. Vienintelis aktorius, kuris žinojo, kiek jam ilgai teks filmuotis „Harperio saloje“, buvo nuotakos tėvą vaidinantis aktorius Richard Burg.